ஆனால் கடை மூடப்படாமல் தொடர்ந்து செயல்பட்டு வந்ததால் நேற்று ஊட்டத்தூர் கிராமத்தைச் சேர்ந்த பொதுமக்கள் பகல் 12 மணியளவில் டாஸ்மாக் கடை திறந்ததும் கடைக்கு முன்பு திரண்டு வந்து உடனடியாக டாஸ்மாக் கடையை மூடும்படி கூறி சாலை மறியலில் ஈடுபட்டனர். இதனால் விற்பனையாளர் கடையை மூடி விட்டு சென்று விட்டார். இருப்பினும், பொதுமக்கள் இனி கடையை நிரந்தரமாக திறக்கக்கூடாது என வலியுறுத்தி பாடாலூர் -புள்ளம்பாடி சாலையில் சாலை மறியலில் ஈடுபட்டனர். தகவலறிந்து சம்பவ இடத்திற்கு விரைந்து வந்த கலால் ஏடிஎஸ்.பி தங்கவேல் பொதுமக்களிடம் பேச்சுவார்த்தை நடத்தி இனி கடை திறக்கமாட்டோம் என உறுதியளித்ததையடுத்து பொதுமக்கள் சாலை மறியலை கைவிட்டு கலைந்துச் சென்றனர்.